গোটা বিশ্ব জানে সন্ত্রাসবাদের আঁতুড়ঘর কোথায়, কড়া জবাব ভারতের

নয়াদিল্লি: বালোচিস্তানে গোটা একটি ট্রেনকেই হাইজ্যাক করে বালুচ লিবারেশন আর্মি। সেই ভারতের দিকে ঠেলছে পাকিস্তান (Pakistan)। ভারতের বিরুদ্ধে সন্ত্রাসবাদকে মদত দেওয়ার অভিযোগ তোলে ইসলামাবাদ। এর কড়া জবাব দিল নয়াদিল্লি। পাকিস্তানকে সরাসরি ‘সন্ত্রাসের আঁতুড়ঘর’ বলে তোপ দাগল ভারত (India)। শুক্রবার বিদেশ মন্ত্রকের মুখপাত্র রণধীর জওসওয়াল বলেন, পাকিস্তানের ভিত্তিহীন অভিযোগ খারিজ করছি। ‘বিশ্ব জানে কারা সন্ত্রাসের আঁতুড়ঘর’।

আরও পড়ুন: ১০০ টাকা ও ২০০ টাকার নোট নিয়ে বড় সিদ্ধান্ত রিজার্ভ ব্যাঙ্কের

মঙ্গলবার পাকিস্তানের বালোচিস্তানে আস্ত একটি ট্রেনকেই ছিনতাই করে বালুচ লিবারেশন আর্মি। পণবন্দি বানায় জাফর এক্সপ্রেসে থাকা ৪৫০-রও বেশি যাত্রীকে।সেই ঘটনাতেই ভারতের কাঁধে দোষ ঠেলার চেষ্টা পাকিস্তানের। মুখপাত্র সফকাত আলি খান দাবি করেন যে, ভারত পাকিস্তানের বিরুদ্ধে সন্ত্রাসবাদকে মদত দিচ্ছে। তিনি আরও দাবি করেন, আফগানিস্তান থেকেই হামলাটি পরিচালনা করা হয় বলে। আফগান-যোগের কথা উড়িয়ে দিয়ে আগেই কড়া বিবৃতি দিয়েছে তালিবান। বালোচদের মদত দেওয়ার পাক অভিযোগ ওড়াল ভারত। পাকিস্তানের ইঙ্গিতবাহী মন্তব্যের তীব্র প্রতিবাদ ভারতের। শুক্রবার বিদেশ মন্ত্রক কড়া বিবৃতি দিয়ে জানিয়ে, গোটা বিশ্ব জানে আন্তর্জাতিক ক্ষেত্রে সন্ত্রাসবাদের আঁতুড়ঘর কোথায় রয়েছে।

দেখুন ভিডিও